**Konstituerende styremøte i Brekkestø vel 25.08.20 i sjøbua hos Margaret.**

Til stede. Margaret, Inger Lise, Aud, Rita, Tommy, Bjørn og Pål (referent)

1. Gjennomgang av årsmøtet.

-Det ble oppfordert til å holde neste årsmøte på Brekkekjær slik som tidligere. Det må tilpasses Inger Lises program. Dato blir ca 6.juli 2021.

-Årsmøtet ønsket ikke å videreføre minkjakt. Det har ikke vært skutt særlig mye mink. Hvis den skal gjenopptas bør det kanskje være i et mer omfattende planmessig program. Pål kan fortsatt låne ut minkfeller, men det viser seg at fellefangst ikke er særlig effektivt slik det nå har vært drevet.

-Lillesand snorkleklubb ønsker å videreføre avtalen med å ta opp spøkelsesfeller til inntekt til sin virksomhet. Da søknaden fra snorkleklubben kom etter årsmøtet har ikke styret mandat gjennom sitt budsjett til å bevilge 20 000 slik vi har gjort tidligere. Styret vil likevel bevilge 10 000 og oppfordre snorkleklubben til å søke før årsmøtet neste år. Pål svarer snorkleklubben.

-Nye vaiere på langbrygga. Disse kan trenge utskifting i løpet av året. Bjørn er på denne saken i samarbeid med Totto.

-Utbedring av lekeplassen/ vellets ansvar. Styret skal nedsette en gruppe, fortrinnsvis av barneforeldre, som skal søke om penger og utrede ansvarsforholdene vedr. lekeplassen. Forberedes som sak til neste styremøte.

-Nye postkasser. Aud har saken. Når nye postkasser kommer setter Aud på navn og adresselapper og styret setter de nye postkassene opp.

1. Konstituering av styret.

Tommy Håbestad (Leder)

Rita Torvik (Kasserer)

Pål Friis (Sekretær)

Margaret Seterøy (Styremedlem)

Aud Landstad (Styremedlem)

Bjørn Holter (Styremedlem)

Ulrik Ibsen Thorsrud (Vara)

Inger Lise Syversen (Vara)

1. Virksomhetsplanen.

-Vask av toalettet ønskes overtatt av kommunen i framtida. Det må settes i ny lås på døra inn til vaskerom. Tommy har kontakten med kommunen om denne saken.

-Sosiale aktiviteter videreføres. Det trengs nye juletrelys.

-Uthavnsenteret. Aud og Inger Lise fortsetter som vellets representanter i arbeidsgruppa.

-Veien opp til utkikken. Styret går for Bjarne Østerøys forslag om subbus. Kostnadene er begrenset til 4-5000 kroner og holder i mange år. En mer varig løsning med betongringer vil beløpe seg til 40-50 000.

-Nye nettsider. Ansvar Tommy.

-Restaurering av Utkikken. Et vindu bør skiftes i år. Antagelig male. Ansvar Bjørn og Tommy.

-Sluttføring av avtalen med fam.Christiansen om langbrygga. Ansvar Tommy.

-Badetrappa på langbrygga trenger noe reparasjon. Ansvar Bjørn.

Neste styremøte 20.oktober kl 19 på Brekkekjær